ประกาศประธานศาลปกครองสูงสุดเรื่องหลักเกณฑ์และวิธีการเลือกกรรมการบริหารศาลปกครองผู้ทรงคุณวุฒิที่เป็นตุลาการศาลปกครอง[๑] โดยที่มาตรา๔๐ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่๙) พ.ศ. ๒๕๖๐ กำหนดว่า ในวาระเริ่มแรก ให้ประธานศาลปกครองสูงสุดดำเนินการให้มีการเลือกกรรมการบริหารศาลปกครองผู้ทรงคุณวุฒิตามมาตรา๔๑/๒ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ ให้แล้วเสร็จภายในหนึ่งร้อยยี่สิบวันนับแต่วันที่พระราชบัญญัติใช้บังคับดังนั้น เพื่อให้การเลือกกรรมการบริหารศาลปกครองผู้ทรงคุณวุฒิที่เป็นตุลาการศาลปกครองเป็นไปโดยถูกต้องและเรียบร้อยประธานศาลปกครองสูงสุดซึ่งเป็นผู้รับผิดชอบดูแลการเลือกดังกล่าว ตามมาตรา ๔๑/๕วรรคสาม ประกอบมาตรา ๓๖ วรรคสามแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒จึงออกประกาศไว้ ดังต่อไปนี้ข้อ๑ ในประกาศนี้การเลือกกรรมการบริหารศาลปกครองผู้ทรงคุณวุฒิ หมายความว่าการเลือกกรรมการบริหารศาลปกครองผู้ทรงคุณวุฒิที่เป็นตุลาการศาลปกครองตามมาตรา ๔๑/๒ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒คณะกรรมการดำเนินการเลือก หมายความว่าคณะกรรมการดำเนินการเลือกกรรมการบริหารศาลปกครองผู้ทรงคุณวุฒิบัตรเลือก หมายความว่าบัตรเลือกกรรมการบริหารศาลปกครองผู้ทรงคุณวุฒิสำนักงาน หมายความว่า สำนักงานศาลปกครองเลขาธิการ หมายความว่า เลขาธิการสำนักงานศาลปกครองรองเลขาธิการ หมายความว่ารองเลขาธิการสำนักงานศาลปกครองข้อ๒ ให้ประธานศาลปกครองสูงสุดดำเนินการจัดให้มีการเลือกกรรมการบริหารศาลปกครองผู้ทรงคุณวุฒิตามวันเวลา และสถานที่ที่ประธานศาลปกครองสูงสุดกำหนด และตามหลักเกณฑ์และวิธีการที่กำหนดในประกาศนี้โดยให้ประธานศาลปกครองสูงสุดรับผิดชอบดูแลให้การเลือกกรรมการบริหารศาลปกครองผู้ทรงคุณวุฒิมีความโปร่งใสและป้องกันไม่ให้ตุลาการศาลปกครองกระทำการใด ๆ อันมีลักษณะเป็นการหาเสียงเพื่อจูงใจให้ผู้ใดลงคะแนนหรืองดเว้นลงคะแนนเลือกตนเองหรือบุคคลหนึ่งบุคคลใดเป็นกรรมการบริหารศาลปกครองผู้ทรงคุณวุฒิข้อ ๓ ให้ประธานศาลปกครองสูงสุดแต่งตั้งคณะกรรมการดำเนินการเลือกคณะหนึ่งประกอบด้วย(๑)ตุลาการศาลปกครองซึ่งประธานศาลปกครองสูงสุดเป็นผู้คัดเลือก จำนวนสี่คนเป็นกรรมการ(๒)เลขาธิการ เป็นกรรมการโดยตำแหน่งให้เลขาธิการแต่งตั้งข้าราชการฝ่ายศาลปกครองเป็นเลขานุการและผู้ช่วยเลขานุการคณะกรรมการตามวรรคหนึ่งมีอำนาจและหน้าที่ดำเนินการเลือกกรรมการบริหารศาลปกครองผู้ทรงคุณวุฒิที่เป็นตุลาการศาลปกครองให้เป็นไปตามหลักเกณฑ์และวิธีการที่กำหนดในประกาศนี้และวินิจฉัยชี้ขาดปัญหาที่เกิดขึ้นในการดำเนินการดังกล่าวให้ประธานศาลปกครองสูงสุดแต่งตั้งคณะกรรมการดำเนินการเลือกให้แล้วเสร็จก่อนวันเลือกกรรมการบริหารศาลปกครองผู้ทรงคุณวุฒิที่เป็นตุลาการศาลปกครองไม่น้อยกว่าสามสิบวันให้คณะกรรมการตามวรรคหนึ่งเลือกกรรมการคนหนึ่งเป็นประธานกรรมการถ้าประธานกรรมการไม่อยู่หรือไม่อาจปฏิบัติหน้าที่ได้ให้คณะกรรมการเลือกกรรมการคนหนึ่งทำหน้าที่แทนประธานกรรมการในการปฏิบัติหน้าที่ของคณะกรรมการตามวรรคหนึ่งต้องมีกรรมการอยู่พร้อมกันไม่น้อยกว่ากึ่งหนึ่งข้อ๔ ให้คณะกรรมการดำเนินการเลือกแต่งตั้งคณะอนุกรรมการเพื่อดำเนินการเกี่ยวกับการเลือกกรรมการบริหารศาลปกครองผู้ทรงคุณวุฒิดังนี้(๑) คณะอนุกรรมการรับและเก็บรักษาบัตรเลือกประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสองคน เป็นอนุกรรมการ(๒) คณะอนุกรรมการตรวจนับคะแนน ประกอบด้วยรองเลขาธิการคนหนึ่งเป็นประธานอนุกรรมการและข้าราชการฝ่ายศาลปกครองจำนวนสี่คน เป็นอนุกรรมการ(๓) คณะอนุกรรมการทำลายบัตรเลือกประกอบด้วยรองเลขาธิการคนหนึ่ง เป็นประธานอนุกรรมการและข้าราชการฝ่ายศาลปกครองจำนวนสองคน เป็นอนุกรรมการในการปฏิบัติหน้าที่ของคณะอนุกรรมการตามวรรคหนึ่งต้องมีอนุกรรมการอยู่พร้อมกันไม่น้อยกว่ากึ่งหนึ่งของจำนวนอนุกรรมการทั้งหมดถ้าประธานอนุกรรมการไม่อยู่หรือไม่อาจปฏิบัติหน้าที่ได้ให้เลือกอนุกรรมการคนหนึ่งทำหน้าที่แทนประธานอนุกรรมการให้เลขาธิการแต่งตั้งบุคคลเพื่อช่วยคณะอนุกรรมการตามวรรคหนึ่งดำเนินการใดๆ ได้ตามความเหมาะสมข้อ๕ เมื่อประธานศาลปกครองสูงสุดกำหนดวัน เวลาและสถานที่ที่จะทำการเลือกกรรมการบริหารศาลปกครองผู้ทรงคุณวุฒิตามข้อ๒ แล้ว ให้เลขาธิการจัดทำบัญชีรายชื่อตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิและมีหนังสือสอบถามตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิดังกล่าวเพื่อให้แสดงความประสงค์ว่าต้องการได้รับเลือกเป็นกรรมการบริหารศาลปกครองผู้ทรงคุณวุฒิหรือไม่หากไม่ประสงค์ที่จะได้รับเลือกเป็นกรรมการบริหารศาลปกครองผู้ทรงคุณวุฒิให้แจ้งเลขาธิการทราบเป็นหนังสือภายในเจ็ดวันนับแต่วันที่ได้รับหนังสือจากเลขาธิการทั้งนี้หากไม่มีการแจ้งความประสงค์ภายในระยะเวลาดังกล่าวถือว่าตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิผู้นั้นประสงค์ที่จะได้รับเลือกเป็นกรรมการบริหารศาลปกครองผู้ทรงคุณวุฒิในกรณีที่ตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิประสงค์ที่จะเผยแพร่ประวัติการรับราชการและผลงานแก่ผู้มีสิทธิเลือกกรรมการบริหารศาลปกครองผู้ทรงคุณวุฒิให้จัดทำข้อมูลตามแบบที่สำนักงานกำหนดและส่งให้เลขาธิการภายในกำหนดระยะเวลาตามวรรคหนึ่งเมื่อพ้นกำหนดระยะเวลาตามวรรคหนึ่งให้เลขาธิการจัดทำบัญชีรายชื่อตุลาการศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิและบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิโดยแยกเป็นตุลาการในศาลปกครองสูงสุดและตุลาการในศาลปกครองชั้นต้นรวมทั้งรวบรวมข้อมูลเกี่ยวกับประวัติการรับราชการและผลงานของผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิที่ประสงค์ให้เผยแพร่แก่ผู้มีสิทธิเลือกกรรมการบริหารศาลปกครองผู้ทรงคุณวุฒิแล้วเสนอคณะกรรมการดำเนินการเลือกพิจารณาตรวจสอบก่อนดำเนินการต่อไป ทั้งนี้หากตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิผู้ใดไม่ประสงค์ที่จะได้รับเลือกเป็นกรรมการบริหารศาลปกครองผู้ทรงคุณวุฒิหรือเป็นกรรมการตุลาการศาลปกครองผู้ทรงคุณวุฒิอยู่ในเวลาเดียวกับที่เลขาธิการจัดทำบัญชีรายชื่อให้เลขาธิการระบุหมายเหตุแสดงความประสงค์ของตุลาการศาลปกครองและการเป็นกรรมการตุลาการศาลปกครองผู้ทรงคุณวุฒิดังกล่าวไว้ในบัญชีรายชื่อด้วยข้อ๖ เมื่อคณะกรรมการดำเนินการเลือกพิจารณาตรวจสอบบัญชีรายชื่อตุลาการศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิและบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิรวมทั้งข้อมูลเกี่ยวกับประวัติการรับราชการและผลงานของผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิที่ประสงค์ให้เผยแพร่แก่ผู้มีสิทธิเลือกกรรมการบริหารศาลปกครองผู้ทรงคุณวุฒิตามข้อ๕ แล้ว ให้เลขาธิการจัดส่งบัตรเลือกและบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิไปยังตุลาการศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิในแต่ละชั้นศาลโดยต้องแจ้งกำหนดวัน เวลา และสถานที่ที่จะทำการเลือก และกำหนดวันสุดท้ายที่จะต้องส่งบัตรเลือกกลับให้ถึงสำนักงานรวมตลอดถึงกำหนดวัน เวลา และสถานที่ที่จะทำการตรวจนับคะแนนด้วย ในการนี้เลขาธิการต้องจัดส่งบัตรเลือกพร้อมทั้งเอกสารดังกล่าวให้แล้วเสร็จก่อนกำหนดวันสุดท้ายที่จะต้องส่งบัตรเลือกให้ถึงสำนักงานไม่น้อยกว่าสิบห้าวัน ทั้งนี้ให้สำนักงานเผยแพร่ประวัติการรับราชการและผลงานของผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิที่มีความประสงค์ให้เผยแพร่ข้อมูลแก่ผู้มีสิทธิเลือกกรรมการบริหารศาลปกครองผู้ทรงคุณวุฒิตามวิธีการที่คณะกรรมการดำเนินการเลือกกำหนดก่อนกำหนดวันสุดท้ายที่จะต้องส่งบัตรเลือกให้ถึงสำนักงานเจ็ดวันถ้าตุลาการศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิผู้ใดยังไม่ได้รับบัตรเลือกหรือบัญชีรายชื่อ และหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิให้ผู้นั้นแจ้งเลขาธิการเพื่อดำเนินการให้ตนมีโอกาสใช้สิทธิเลือกภายในกำหนดวันสุดท้ายที่จะต้องส่งบัตรเลือกให้ถึงสำนักงานข้อ๗ บัตรเลือกให้เป็นไปตามแบบท้ายประกาศนี้และบัตรทุกบัตรต้องมีลายมือชื่อของเลขาธิการและรองเลขาธิการคนหนึ่งกำกับไว้เป็นหลักฐานข้อ๘ ให้ตุลาการศาลปกครองซึ่งมีสิทธิเลือกและประสงค์จะลงคะแนนเขียนหมายเลขผู้ซึ่งตนเลือกลงในบัตรเลือกด้วยตนเองแล้วใส่ซองที่เลขาธิการจัดส่งไปให้ ปิดผนึกและนำไปหย่อนลงในกล่องรับบัตรเลือกของแต่ละชั้นศาลที่ตั้งอยู่ที่สำนักงานในส่วนกลางด้วยตนเองสำหรับตุลาการในศาลปกครองชั้นต้นในภูมิภาคอาจนำซองบัตรเลือกไปหย่อนลงในกล่องรับบัตรเลือกด้วยตนเองตามสถานที่ที่กำหนดไว้ตามวรรคหนึ่งหรือจะนำซองบัตรเลือกใส่ซองที่เลขาธิการจัดส่งไปให้สำหรับส่งทางไปรษณีย์ลงทะเบียนด้วยตนเองหรือจะมอบซองบัตรเลือกให้ผู้อำนวยการสำนักงานศาลปกครองในภูมิภาคเป็นผู้รวบรวมส่งทางไปรษณีย์ลงทะเบียนก็ได้ทั้งนี้ จะต้องส่งบัตรเลือกให้ถึงเลขาธิการภายในกำหนดวันสุดท้ายที่จะต้องส่งบัตรเลือกกลับให้ถึงสำนักงานข้อ๙ ให้คณะอนุกรรมการรับและเก็บรักษาบัตรเลือกมีอำนาจหน้าที่รับบัตรเลือกที่ตุลาการศาลปกครองนำไปหย่อนลงในกล่องรับบัตรเลือกรับและรวบรวมบัตรเลือกที่ส่งมาทางไปรษณีย์ลงทะเบียน รวมทั้งเก็บรักษาบัตรเลือกเพื่อส่งมอบให้คณะอนุกรรมการตรวจนับคะแนนในวันตรวจนับคะแนน ในการนี้ให้แต่งตั้งข้าราชการฝ่ายศาลปกครองจำนวนไม่น้อยกว่าสองคนทำหน้าที่ช่วยเหลือการปฏิบัติงานของคณะอนุกรรมการรับและเก็บรักษาบัตรเลือกให้เป็นไปโดยเรียบร้อยในกรณีที่สำนักงานได้รับบัตรเลือกที่ส่งมาทางไปรษณีย์ลงทะเบียนให้นำซองบัตรเลือกที่ได้รับทั้งหมดใส่รวมกันไว้ในกล่องรับบัตรเลือกของตุลาการในศาลปกครองชั้นต้นในภูมิภาคโดยไม่ต้องเปิดซองไปรษณีย์ลงทะเบียนข้อ๑๐ คณะอนุกรรมการตรวจนับคะแนนมีอำนาจและหน้าที่ดังต่อไปนี้(๑)รักษาความสงบเรียบร้อยในสถานที่ตรวจนับคะแนน(๒)ตรวจสอบบัญชีรายชื่อและหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิในแต่ละชั้นศาลและบัญชีรายชื่อตุลาการศาลปกครองผู้มีสิทธิเลือกกรรมการบริหารศาลปกครองผู้ทรงคุณวุฒิในแต่ละชั้นศาล(๓)ตรวจสอบบัตรเลือกและการอื่นใดอันเกี่ยวกับการเลือกกรรมการบริหารศาลปกครองผู้ทรงคุณวุฒิเพื่อให้การเลือกกรรมการบริหารศาลปกครองผู้ทรงคุณวุฒิเป็นไปด้วยความเรียบร้อย บริสุทธิ์และยุติธรรม(๔)ดำเนินการเกี่ยวกับการเลือกกรรมการบริหารศาลปกครองผู้ทรงคุณวุฒิ ตรวจนับคะแนน และประกาศผลการตรวจนับคะแนนตามที่กำหนดในประกาศนี้ข้อ๑๑ ก่อนเริ่มการตรวจนับคะแนนให้คณะอนุกรรมการตรวจนับคะแนนเปิดซองไปรษณีย์ลงทะเบียนที่บรรจุซองบัตรเลือกของตุลาการในศาลปกครองชั้นต้นในภูมิภาคและนำซองบัตรเลือกของตุลาการในศาลปกครองชั้นต้นในภูมิภาคมารวมกับซองบัตรเลือกของตุลาการในศาลปกครองกลางในการตรวจนับคะแนนให้คณะอนุกรรมการตรวจนับคะแนนเปิดซองบัตรเลือกและวินิจฉัยว่าบัตรเลือกนั้นเป็นบัตรดีบัตรเสียบางส่วน หรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียบัตรเสียบางส่วนหรือบัตรเสียให้อนุกรรมการตรวจนับคะแนนคนหนึ่งสลักหลังว่า เสียบางส่วน หรือ เสีย แล้วแต่กรณีแล้วให้อนุกรรมการตรวจนับคะแนนไม่น้อยกว่ากึ่งหนึ่งของอนุกรรมการที่มาปฏิบัติหน้าที่ลงลายมือชื่อกำกับไว้เมื่อการตรวจนับคะแนนสิ้นสุดลงแล้วให้คณะอนุกรรมการตรวจนับคะแนนเก็บบัตรเลือกที่ใช้นับคะแนนโดยแยกบัตรเสียบางส่วนและบัตรเสียบรรจุซองหรือห่อไว้ต่างหากเพื่อมิให้ปะปนกับบัตรเลือกอื่นและเก็บบัตรเลือกที่ใช้นับคะแนนทั้งหมดไว้ด้วยกันในหีบโดยปิดหีบใส่กุญแจอย่างน้อยสามดอกประจำครั่งทับรูกุญแจไว้หากเป็นหีบบัตรเลือกที่มีช่องให้เอากระดาษปิดทับช่องไว้โดยลงลายมือชื่อคณะอนุกรรมการตรวจนับคะแนนไว้บนกระดาษนั้นด้วยและให้เก็บรักษาไว้ที่สำนักงานเพื่อส่งมอบให้คณะอนุกรรมการทำลายบัตรเลือกดำเนินการต่อไปตามข้อ๑๖การดำเนินการตามวรรคหนึ่งวรรคสอง และวรรคสาม ต้องกระทำโดยเปิดเผยให้ผู้มีส่วนได้ส่วนเสียเข้าร่วมสังเกตการณ์ได้และให้กระทำจนเสร็จสิ้นในรวดเดียวตามกำหนดวันเวลา และสถานที่ที่กำหนดไว้ในข้อ ๖ วรรคหนึ่งในกรณีที่การตรวจนับคะแนนไม่สามารถกระทำได้หรือไม่สามารถตรวจนับคะแนนได้จนเสร็จสิ้นอันเนื่องจากเหตุสุดวิสัยหรือเหตุจำเป็นอย่างอื่นให้คณะอนุกรรมการตรวจนับคะแนนประกาศงดการตรวจนับคะแนนแล้วรายงานต่อคณะกรรมการดำเนินการเลือกโดยเร็วเพื่อให้คณะกรรมการดำเนินการเลือกกำหนดวัน เวลา และสถานที่นับคะแนนใหม่โดยเร็วข้อ๑๒ บัตรเลือกต่อไปนี้ให้ถือเป็นบัตรเสียและไม่ให้นับคะแนน(๑)บัตรที่มิใช่บัตรฉบับที่เลขาธิการส่งไปให้หรือบัตรที่ไม่มีลายมือชื่อของเลขาธิการและรองเลขาธิการกำกับเป็นหลักฐาน(๒)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิเกินจำนวนที่กฎหมายกำหนดในแต่ละชั้นศาล(๓)บัตรที่มิได้เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิเลย(๔)บัตรที่เขียนหมายเลขอื่นที่ไม่มีในบัญชีรายชื่อตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิทั้งหมด(๕)บัตรที่ผู้เลือกมิได้เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิทั้งหมดด้วยตนเอง(๖)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิทั้งหมดเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่หมายเลขใด(๗)บัตรที่ไปถึงสำนักงานพ้นกำหนดวันสุดท้ายที่เลขาธิการกำหนดให้ส่งตามข้อ ๖ วรรคหนึ่งข้อ๑๓ บัตรเลือกต่อไปนี้ให้ถือเป็นบัตรเสียบางส่วนและไม่ให้นับคะแนนส่วนที่เสียแต่ให้นับคะแนนส่วนที่ไม่เสียเท่านั้น(๑)บัตรที่เขียนหมายเลขอื่นที่ไม่มีในบัญชีรายชื่อตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิปนกับหมายเลขที่มีในบัญชีรายชื่อ(๒)บัตรที่ผู้เลือกมิได้เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิคนใดด้วยตนเอง(๓)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิซ้ำกับหมายเลขที่เขียนไว้ก่อนแล้ว(๔)บัตรที่เขียนหมายเลขของตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิบางหมายเลขเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิหมายเลขใดข้อ๑๔ ให้ตุลาการศาลปกครองผู้มีสิทธิได้รับเลือกเป็นกรรมการบริหารศาลปกครองผู้ทรงคุณวุฒิซึ่งได้คะแนนมากตามลำดับลงมาตามจำนวนที่กำหนดไว้ในมาตรา๔๑/๒ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ ในแต่ละชั้นศาลเป็นผู้ได้รับเลือกเป็นกรรมการบริหารศาลปกครองผู้ทรงคุณวุฒิในกรณีที่มีผู้ได้คะแนนเท่ากันในลำดับใดจนเป็นเหตุให้ไม่สามารถเรียงลำดับผู้ได้รับเลือกเป็นกรรมการบริหารศาลปกครองผู้ทรงคุณวุฒิตามจำนวนที่จะมีได้ให้ทำการจับสลากผู้ได้คะแนนเท่ากันในลำดับนั้นเพื่อให้ได้ผู้ได้รับเลือกครบตามที่จะพึงมีได้การจับสลากให้ประธานอนุกรรมการตรวจนับคะแนนเป็นผู้จับโดยเปิดเผยและต่อหน้าอนุกรรมการตรวจนับคะแนนไม่น้อยกว่าสามคนเมื่อทราบผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิแล้วให้ประธานอนุกรรมการตรวจนับคะแนนประกาศผลการตรวจนับคะแนนต่อหน้าผู้ซึ่งอยู่ ณสถานที่ที่ทำการตรวจนับคะแนนแล้วปิดประกาศผลการตรวจนับคะแนนดังกล่าวไว้ ณสถานที่นั้นด้วย และให้คณะอนุกรรมการตรวจนับคะแนนรีบรายงานผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิพร้อมทั้งส่งประกาศผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิไปยังคณะกรรมการดำเนินการเลือกภายในวันนั้นหรือวันถัดจากวันทราบผลนั้นเป็นอย่างช้าข้อ๑๕ ในกรณีที่ผลการตรวจนับคะแนนการเลือกกรรมการบริหารศาลปกครองผู้ทรงคุณวุฒิปรากฏว่าตุลาการศาลปกครองที่มีผลการตรวจนับคะแนนอยู่ในลำดับที่จะได้รับเลือกเป็นกรรมการบริหารศาลปกครองผู้ทรงคุณวุฒิผู้ใดมีลักษณะต้องห้ามตามมาตรา๔๑/๓ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ให้คณะกรรมการดำเนินการเลือกมีหนังสือสอบถามตุลาการศาลปกครองผู้นั้นเพื่อแสดงความประสงค์ว่าต้องการดำรงตำแหน่งกรรมการบริหารศาลปกครองผู้ทรงคุณวุฒิหรือไม่โดยให้แจ้งความประสงค์เป็นหนังสือต่อคณะกรรมการดำเนินการเลือกภายในเจ็ดวันนับแต่วันที่ได้รับหนังสือจากคณะกรรมการดำเนินการเลือกทั้งนี้หากไม่แจ้งความประสงค์ภายในกำหนดระยะเวลาดังกล่าวให้ถือว่าตุลาการศาลปกครองผู้นั้นไม่ประสงค์จะดำรงตำแหน่งกรรมการบริหารศาลปกครองผู้ทรงคุณวุฒิและให้เลื่อนตุลาการศาลปกครองที่มีผลการตรวจนับคะแนนในลำดับถัดจากผู้นั้นเป็นผู้ได้รับเลือกให้ดำรงตำแหน่งกรรมการบริหารศาลปกครองผู้ทรงคุณวุฒิให้คณะกรรมการดำเนินการเลือกรายงานผลการเลือกกรรมการบริหารศาลปกครองผู้ทรงคุณวุฒิต่อประธานศาลปกครองสูงสุดเพื่อดำ เนินการประกาศรายชื่อผู้ได้รับเลือกเป็นกรรมการบริหารศาลปกครองผู้ทรงคุณวุฒิตามมาตรา๔๑/๒ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ และให้เลขาธิการดำเนินการประกาศรายชื่อดังกล่าวในราชกิจจานุเบกษาต่อไปข้อ๑๖ ให้คณะอนุกรรมการทำลายบัตรเลือกมีหน้าที่ดำเนินการทำลายบัตรเลือกด้วยเครื่องทำลายเอกสารเมื่อพ้นกำหนดเก้าสิบวันนับแต่วันที่ประธานศาลปกครองสูงสุดประกาศรายชื่อผู้ได้รับเลือกเป็นกรรมการบริหารศาลปกครองผู้ทรงคุณวุฒิข้อ๑๗ ให้ประธานศาลปกครองสูงสุดรักษาการตามประกาศนี้ประกาศณ วันที่ ๑๒ ตุลาคม พ.ศ. ๒๕๖๐ปิยะ ปะตังทาประธานศาลปกครองสูงสุด[เอกสารแนบท้าย]๑. บัตรเลือกกรรมการบริหารศาลปกครองผู้ทรงคุณวุฒิประเภทตุลาการในศาลปกครองสูงสุด ตามมาตรา ๔๑/๒วรรคหนึ่ง (๓) (ก) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒๒. บัตรเลือกกรรมการบริหารศาลปกครองผู้ทรงคุณวุฒิประเภทตุลาการในศาลปกครองชั้นต้นตามมาตรา ๔๑/๒วรรคหนึ่ง (๓) (ข) แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒(ดูข้อมูลจากภาพกฎหมาย)ปุณิกา/อัญชลี/จัดทำ๖พฤศจิกายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๑๖ ก/หน้า ๘/๓ พฤศจิกายน ๒๕๖๐